  Виталий Пронин   Усточи Клавдия Вахрушева но инструктор Татьяна Невоструева Кыӵе луыны кулэ тужгес но ӟеч кузьым? Котькин соглаш луоз: ас киыныд лулысь-сюлмысь лэсьтэм арбери. Тулыслы но нылкышнолы сӥзем праздникез малпаса, вылды, Ижысь калыклы социальной юрттэт сётонъя центрын ыжгонэн суредам ужъёсын чеберлыко адӟытон усьтӥськиз.Центрысь пӧртэм киужъёслы дышетонъя кружоке, Татьяна Невоструева инструктор доры, калык шумпотыса ветлэ. Адямиос татчы секыт висёнъёс бере вуо, пӧртэм киужъёсын вырон соослы юнманы, бурмыны юрттэ.Туэ кружоке ветлӥсьёс суредаськизы ыж гонэн... Лэсьтэм ужъёссы адӟытонэ поттымон чебер пӧрмиллям.Нош ыж гонлэсь суред кылдытон чик но ӝег ӧвӧл: кулэ магазинысь басьтэм пиялаен рамка но пӧртэм буёло ыжгон. Сое чурыт картон вылэ оген-оген векчи юдэсэн вылысьтыз вылаз тырыса, пӧртэм буёлъёсты сураса, чебересь суредъёс кылдытыны луэ. Дась суред вылэ пияла поно но рамкаен юнмато. Вот озьы ик картина пӧрме.Со сяна, кибашлыос гын шляпаосты но чебермало. Пӧртэм сяськаосты лэсьто, кот ыж гонэз гындыса, собере сяськаосты шляпа вылэ нимысьтыз венен юнмато - фальцевать каро. Тӥни озьы туж капчи но огшоры паймымон чебер киужъёс пӧрмо, кылдытӥсьсэ но, учкисьсэ но шумпотто. Картина кылдытон понна качы гинэ кулэ. Но одно ик мед луоз ӟеч мылкыдды Ыж гонэз магазинысь басьтыны луоз Лариса Дмитриева Туспуктӥз Владимир Беломорских Теги: ЦСО  